  Виталий Пронин Глаз ёросысь арлыдоослэн огазеяськонзылы 25 ар тырме. Соин валче ёросын бадӟым ужрад ортчытыны малпазы. Огазеяськонлэн кивалтӥсез Мария Александровна Абашева ветеранъёс понна «Шуд, арганэ!» ӵошатскон радъяз.Гуртъёсысь  культурая юртъёсын быдэс толэзь ӵоже арган куара чузъяськиз. Гуртысь арлыдоос ваньзэс паймытӥзы быгатонлыкъёсынызы. Кырӟало но, экто но, асьсэос ик арганэн шудо, нош куд-огез быдэс семьяосынызы, вань ӵыжы-выжыосынызы сцена вылэ потазы. Жюриын пукисьёсты паймытӥзы Куреггуртысь Петровъёс. Соос, пе, вордскем нуналъёссэс но котьку дэмен ортчытъяло.Толэзь ӵоже кыстӥськись ужрадэ пӧртэм арлыдъем ветеранъёс мыло-кыдо пырисько. Ваньзэс абдратӥзы Кечпигуртысь Зоя но Лидия Невоструеваос. Сузэръёслы 82 но 84 арес, арлыдзы шоры уг учко - кырӟало но, экто но. Уг вунэто егит дырзэс, та ужрад дыръя но соос вашкала удмурт кырӟанъёсты быдэстӥзы.Толэзь ӵоже кыстӥськись ужрадлы йылпумъян лэсьтэмын луоз 5-тӥ октябре Штанигуртысь культурая юртын.Нина Дзюина.   